**CRITERIOS DE SOLICITUD DE ADMISION COMEDOR ESCOLAR**

**CURSO 2022-23**

Achegamos mediante esta circular os criterios e o baremo que se han de seguir para adxudicación de praza no srevizo de comedor escolar en CEIP Pedro Barrié de la Maza e CEIP Sada y Sus Contornos. Do mesmo xeito que se especifica a documentación que se ha de achegar para os mesmos. En caso de non achegar a documentación requirida para cada unha das concorrencias solicitadas entenderase que a puntuación será de 0 puntos no devandito apartado.

Ademais da documentación que se especifica para os criterios, deberase entregar tamén o MODELO DE SOLICITUDE DE PRAZA DE COMENSAL debidamente cuberto e asinado e que se presentará por rexistro de entrada no Concello de Sada.

No caso de intolerancias ou alerxias á solicitude deberase engadir un Certificado Médico acreditativo das citadas circunstancias

En casos de empate, atenderase, en primeiro lugar, á renda familiar, favorecendo a admisión ao servizo dende as rendas máis baixas ás máis elevadas.

***\*En caso de matrícula fóra do prazo, sempre que existan prazas libres, será o Concello o que, por motivos de organización, determine a data na que poderá comezar no servizo, que xeralmente coincidirá co inicio do mes seguinte á solicitude cursada.***

Para que a matrícula sexa efectiva serán condicións indispensables as seguintes:

1º) Cubrir e imprimir o impreso de inscrición e entregar a documentación acreditativa correspondente.

**BAREMO**

SITUACIÓN DE OCUPACIÓN DOS MEMBROS PARENTAIS:

* Pai (ou titor): 7 puntos
* Nai (ou titora): 7 puntos
* Pai (ou titor) e nai (ou titora) con ocupación laboral simultánea: 14 puntos
* Pai/nai/titor/titora que non está en situación de ocupación pero o estivo máis de 3 meses durante os últimos 12 meses e tamén é demandante de emprego: 5 puntos

SITUACIÓN FAMILIAR:

* Condición de familia numerosa, sempre que estes sexan usuarios ou usuarias do comedor: 2 puntos
* Pertenza a un colectivo de exclusión social, ou circunstancia familiar grave debidamente acreditada (nai solteira adolescente, proxenitor/proxenitora en prisión, situación de acollida, orde xudicial de afastamento): 2 puntos
* Nai/pai/titor/a, solteiro/solteira, viúvo/viúva, separado/separada ou divorciado/divorciada, que en solitario atenda ás necesidades cotiás do/da neno/nena: 8 puntos
* Por ausencia do fogar familiar de ambos os dous membros parentais: 8 puntos
* Por irmá/irmán con praza renovada no servizo: 5 puntos

Tamén se terán en conta as necesidades do servizo por parte do usuario, recibindo a puntuación acorde á seguinte táboa:

* + Asistencia de 5 días á semana: 5 puntos
	+ Asistencia de 4 días á semana: 4 puntos
	+ Asistencia de 3 días á semana: 3 puntos
	+ Asistencia de 2 días á semana: 2 puntos
	+ Asistencia de 1 día á semana: 1 punto

***\*Nos casos de custodia compartida nos que un dos proxenitores ou proxenitoras non precise o servizo e o outro si, entenderase esta puntuación en termos absolutos dentro dos días ao mes que se precise o servizo.***

Á solicitude de inscrición e renovación de inscrición ou renovación deberán achegarse os seguintes documentos:

 Certificado Oficial de empresa, debidamente selado e asinado, do horario laboral desempeñado no posto de traballo.

Documentación acreditativa do estado familiar excepcional (monoparental, numerosa…)

Documentación da última declaración da Renda ou documento acreditativo de non obrigatoriedade.

Terase en conta o IPREM anual do exercicio ao que corresponda a declaración do IRPF.

Xustificante da conta bancaria debidamente selado pola entidade.

***\*O prazo de entrega de toda esta documentación comeza o vindeiro luns, 27 de xuño e remata o luns, 18 de xullo de 2022. A documentación entregarase no rexistro do Concello de Sada.***

***\*Unha vez publicada a listaxe provisional de admitidos abrirase un prazo de reclamación de cinco días naturais. Transcorridos os mesmos e valoradas as alegacións publicarase a listaxe definitiva de admitidos no servizo de comedor para o curso 2022-23.***

***\** *De acordo co disposto na Lei Orgánica 3/2018 de Protección de Datos de Carácter Persoal e Garantía dos Dereitos Dixitais, informámoslles que os datos facilitados serán tratados pola Entidade Local coa finalidade de poder atender a súa solicitude. Ditos datos serán tratados de xeito confidencial, e só poderán ser cedido nos casos contemplados na Lei. Comuicámoslles que poden exercer os dereitos de acceso, rectificación, supresión, oposición, limitación ao tratamento e portabilidade dos seus datos, usando o procedemento de Exercizo de Dereitos da Sede Electrónica.***

***Máis información: https://sede.sada.gal/es/sobrelasede/proteccion\_datos/***